# Martinseurakunnan seurakuntaneuvoston esityslista 2/2021

Turun ja Kaarinan seurakuntayhtymä / Martinseurakunta

Aika: 10.02.2021 klo 19.15- 19.45

Paikka: Martin seurakuntatalo

Läsnä: Norvasuo, Tuomo puheenjohtaja, sihteeri

Jääskeläinen, Sofia jäsen

 Kaarma, Arto jäsen

 Kantola, Mauri jäsen

 Laukkanen, Liisa varapuheenjohtaja

 Liitola, Markku jäsen

 Mustonen, Hannele jäsen

 Pelander, Tuomo varajäsen

 Perälä, Aino jäsen

 Saarela, Pekka jäsen

Poissa: Grönberg, Kirsti jäsen

 Kinnunen, Jussi jäsen

Laakso, Maaret jäsen

 Muurinen, Seppo jäsen

 Tarvainen, Essi jäsen

 Valve, Lotta jäsen

## § 13 Kokouksen avaus

Puheenjohtaja piti alkuhartauden ja avasi kokouksen.

## § 14 Kokouksen laillisuus ja päätösvaltaisuus

Seurakuntaneuvoston ohjesäännön mukaan esityslista tulee toimittaa jäsenille viimeistään 3 päivää ennen seurakuntaneuvoston kokousta (seurakuntaneuvoston ohjesääntö 1 luku § 2) Esityslista liitteineen on toimitettu seurakuntaneuvostolle sähköpostilla 5.2.2021.

Esitys: Kokous todetaan lailliseksi ja päätösvaltaiseksi.

Päätös: Hyväksyttiin esityksen mukaan

## § 15 Pöytäkirjantarkastajien valinta

Esitys: Seurakuntaneuvoston pöytäkirjan tarkastaa kaksi kokouksen valitsemaa pöytäkirjantarkastajaa, ellei sitä tarkasteta heti kokouksessa.

 Seurakuntaneuvosto valitsee kaksi pöytäkirjantarkastajaa aakkosjärjestyksessä. Pöytäkirjantarkastajiksi valitaan Markku Liitola ja Hannele Mustonen.

 Pöytäkirja kuitataan hyväksytyksi sähköpostin välityksellä ja allekirjoitetaan seuraavassa seurakuntaneuvoston kokouksessa.

Ei muutoksenhakuoikeutta.

Päätös: Esityksen mukaan valittiin Markku Liitola ja Hannele Mustonen pöytäkirjantarkastajiksi.

## § 16 Kokouksen työjärjestyksen hyväksyminen

Esitys: Seurakuntaneuvosto hyväksyy esityslistan kokouksen työjärjestykseksi.

Päätös: Hyväksyttiin esityksen mukaan.

## § 17 Ilmoitusasiat

1. **Turun arkkihiippakunnan kirjeet**
2. **Kirkkohallituksen yleiskirjeet**

 Kirkkohallituksen yleiskirjeet löytyvät internetsivulta

<https://evl.fi/plus/paatoksenteko/kirkkohallitus/kirkkohallituksen-yleiskirjeet>

1. **Kirkon työmarkkinalaitoksen yleiskirjeet**

Kirkon työmarkkinalaitoksen yleiskirjeet löytyvät internetsivulta <https://evl.fi/kirkontyomarkkinalaitos/ajankohtaista/yleiskirjeet>

1. **Muut asiat**
* Perhetyöntekijän, lähetyssihteerin ja nuorisotyönohjaajien päivitetyt tehtävänkuvat (muutokset eivät aiheuta vaativuuden uudelleen arviointia)
* Vuoden 2020 jäsentilaston lyhyt analyysi

 Ei muutoksenhakuoikeutta.

Esitys: Merkitään ilmoitusasiat tiedoksi.

Päätös: Hyväksyttiin esityksen mukaan.

## § 18 Saapuneet pöytäkirjat

1. **Yhteisen kirkkoneuvoston ja -valtuuston pöytäkirjat**
* [**https://www.turunseurakunnat.fi/paatoksenteko**](https://www.turunseurakunnat.fi/paatoksenteko)
1. **Oman seurakunnan toimielinten pöytäkirjat**
	1. **Johtokunnat**

**2.2. Tukiryhmät**

1. **Lyhennysotteet**
2. **Kirkkoherran päätöspöytäkirjat**
3. **Kirkkoherrainkokouksen muistiot**

Esitys: Merkitään saapuneet pöytäkirjat tiedoksi.

 Ei muutoksenhakuoikeutta.

Päätös: Hyväksyttiin esityksen mukaan.

**§ 19 Hallintokappalaisen tehtävänkuvan muutos, vaativuuden arviointi ja palkantarkistus**

Martinseurakunnassa on kolme kappalaisen virkaa. Virkojen vastuualueina ovat kymmenisen vuotta olleet hallintokappalaisen, jumalanpalveluselämää johtavan kappalaisen sekä yleistä seurakuntatyötä johtavan kappalaisen tehtävät. Jumalanpalveluselämää johtavalla kappalaisella on ollut työalan johtamis- ja kehittämisvastuu ilman lähiesimiehisyyttä. Yleistä seurakuntatyötä johtavan kappalaisen tehtävään on kuulunut seurakuntatyön työryhmän työntekijöiden lähiesimiehisyys (lähetyssihteeri, perhetyöntekijä sekä kolme seurakuntapastoria). Jatkossa seurakunnassa tulee olemaan hallintokappalainen, jumalanpalveluselämää johtava kappalainen sekä kasvatustyön kappalainen.

Palkkausjärjestelmän muuttuessa v. 2007 kappalaiset sijoitettiin vaativuusryhmään 602. Kappalaisten tehtävät ja johtamisvastuut vaihtelevat seurakuntien kesken ja myös yhden seurakunnan sisällä. Tämän vuoksi vaativuusryhmän sisälle määriteltiin positiot, joiden mukaan palkkaus kussakin kappalaisen tehtävässä määritellään. Työalaa johtavien kappalaisten ja myös hallintokappalaisten palkkaus määriteltiin position 602/40 mukaan lähiesimiesvastuussa olevien kappalaisten puolestaan positioon 602/50. Lisäksi määriteltiin aluetyötä johtavan kappalaisen (käytännössä Maarian seurakunta) palkkaus positioon 602/60. Kirkkoherran käsityksen mukaan on todennäköistä, että yhtymän eri seurakuntien samojen tehtävänimikkeiden, esim. hallintokappalaisen tehtävänkuvien kesken on sisällöllisiä erovaisuuksia, mikä tuo palkkauksen tasavertaisuuteen haasteensa.

Martinseurakunnassa hallintokappalaisen tehtävänkuvaan ovat aiemmin kuuluneet seuraavat tehtävät:

*1. johtaa seurakunnan toimintaa kirkkoherran sijaisena 2. toimia seurakuntaneuvoston sihteerinä 3. valmistella seurakuntaneuvostolle pappien työnjakokirjassa mainitut asiat ( kaikkien työntekijöiden vuosilomat, koulutussuunnitelmat, tilastot, valmiussuunnittelu)*

Hallintokappalaisen uudessa tehtävänkuvassa hallinnon ja henkilöstöhallinnon valmisteluvastuita on huomattavasti lisätty. Jatkossa hallintokappalainen tulee toimimaan kirkkoherran työparina ja valmistelemaan hänen kanssaan yhteistyössä yleishallintoon ja henkilöstöhallintoon kuuluvia asiakokonaisuuksia. Hallintokappalainen toimii kirkkoherran sijaisena tämän vuosilomien ja virkavapauksien aikana.

Nyt esitetyn tehtävänkuvan perusteella voi hallintokappalaisen tehtävän vaativuus ja vastuut kasvavat. Hallintokappalainen tekee jatkossa tiiviimmin yhteistyötä kirkkoherran kanssa ja hänen roolinsa kirkkoherran työparina kasvaa. Tehtävänkuvassa hallintokappalaisen vastuu muuttuu yksittäisten, vuosikierrossa pistemäisten tehtävien sijaan kokonaisvaltaisemmaksi. Tehtävänkuvan muutoksen on tarkoitus aiempaa paremmin tukea seurakunnan johtamista.

Hallintokappalaisen vastuut käyvät yksityiskohtaisesti ilmi tehtävänkuvauslomakkeessa, joka on liitteenä SN 10.2.2021 liite 1 § 19.

Pastori Seppo Riihimäki on lähes kymmenen vuotta hoitanut jumalanpalveluselämää johtavan kappalaisen tehtävää. Kehityskeskustelussa ja tehtävänkuvia päivitettäessä hän on toivonut vastuualueiden uudelleen jakamisesta kappalaisten kesken. Kirkkoherra on neuvotellut yhdessä Seppo Riihimäen ja Lasse Mustosen kanssa tehtävänkuvien vaihdosta. Seppo Riihimäen vastuualueena tulee jatkossa olemaan hallintokappalaisen tehtävät ja Lasse Mustosen vastuualueena jumalanpalveluselämän johtaminen. Jumalanpalveluselämää johtavan kappalaisen ja kasvatustyön kappalaisen tehtävänkuvia käsitellään myöhemmin esityslistalla § 20:ssä sekä § 22:ssa.

Koska hallintokappalaisen vastuun ja roolin kasvattaminen tekee tehtävästä aiempaa vaativamman ja lisää myös selkeästi työmäärää, Tämän vuoksi on perusteltua, että myös palkkausta tarkistetaan positiosta 602/40 positioon 602/50. Esitys poikkeaa v. 2007 luodusta mallista. Olennaista on kuitenkin arvioida tehtävän tosiasiallista vaativuutta. Siksi, kuten edellä on todettu, voisi on ylipäätään syytä arvioida lähes 15 vuoden jälkeen palkkausperusteita laajemminkin.

Edellä esitelty hallintokappalaisen uusi tehtävänkuva ja vaativuuden arviointi on tarkoitus tulla voimaan 1.3.2021 lukien, jotta työ uuden vastuunjaon ja tehtävänkuvan pohjalta lähtee mahdollisimman pian käyntiin. Asia käsitellään seurakuntayhtymän palkkatyöryhmän kokouksessa 15.2.2021, ja aineisto sille tulee toimittaa 1.2.2021 mennessä. Lopullisesta palkan määrittelystä päättää yhteinen kirkkoneuvosto.

Esitys Seurakuntaneuvosto merkitsee tiedoksi

* hallintokappalaisen uuden tehtävänkuvan sekä kirkkoherran palkkatyöryhmälle tekemän esityksen uudesta vaativuuden arvioinnista ja palkkauksen muutoksesta positiosta 602/40 positioon 602/50;
* että pastori Seppo Riihimäki siirtyy tämän mukaisesti hoitamaan hallintokappalaisen tehtävää 1.3.2021 lukien;
* että seurakuntaneuvoston mahdollisesta eriävästä näkemyksestä ilmoitetaan palkkatyöryhmälle 10.2. 2021 heti seurakuntaneuvoston kokouksen jälkeen.

Lava Hallintokappalaisen tehtävänkuvaa ja vaativuuden arviointia koskevalla päätöksellä ei ole Kirkkojärjestyksen 23. luvun 3 §:ssä tarkoitettuja lapsivaikutuksia.

 Saa hakea muutosta oikaisuvaatimuksella.

Ilmoitus Seurakuntayhtymän palkkatyöryhmä, yhteinen kirkkoneuvosto, Seppo Riihimäki

Päätös Hyväksyttiin esityksen mukaan.

Asian valmistelija ja lisätiedot:

 Kirkkoherra Tuomo Norvasuo, 040 3417 277, tuomo.norvasuo@evl.fi

**§ 20 Jumalanpalveluselämästä vastaavan kappalaisen tehtävänkuvan muutos, vaativuuden arviointi ja palkantarkistus**

Martinseurakunnassa on kolme kappalaisen virkaa. Virkojen vastuualueina ovat kymmenisen vuotta olleet hallintokappalaisen, jumalanpalveluselämää johtavan kappalaisen sekä yleistä seurakuntatyötä johtavan kappalaisen tehtävät. Jumalanpalveluselämää johtavalla kappalaisella on ollut työalan johtamis- ja kehittämisvastuu ilman lähiesimiehisyyttä. Yleistä seurakuntatyötä johtavan kappalaisen tehtävään on sisältynyt seurakuntatyön työryhmän työntekijöiden lähiesimiehisyys (lähetyssihteeri, perhetyöntekijä sekä kolme seurakuntapastoria). Jatkossa seurakunnassa tulee olemaan hallintokappalainen, jumalanpalveluselämää johtava kappalainen sekä kasvatustyön kappalainen.

Palkkausjärjestelmän muuttuessa v. 2007 kappalaiset sijoitettiin vaativuusryhmään 602. Kappalaisten tehtävät ja johtamisvastuut vaihtelevat seurakuntien kesken ja myös yhden seurakunnan sisällä. Tämän vuoksi vaativuusryhmän sisälle määriteltiin positiot, joiden mukaan palkkaus kussakin kappalaisen tehtävässä määritellään. Työalaa johtavien kappalaisten ja myös hallintokappalaisten palkkaus määriteltiin position 602/40 mukaan lähiesimiesvastuussa olevien kappalaisten puolestaan positioon 602/50. Lisäksi määriteltiin aluetyötä johtavan kappalaisen (käytännössä Maarian seurakunta) palkkaus positioon 602/60. Kirkkoherran käsityksen mukaan on mahdollista, että yhtymän eri seurakuntien samojen tehtävänimikkeiden, esim. hallintokappalaisen tehtävänkuvissa on keskinäisiä sisällöllisiä erovaisuuksia, mikä tuo vaativuuden arviointiin omat haasteensa.

Pastori Lasse Mustonen on kymmenisen vuotta johtanut yleisen seurakuntatyön toimintaa ja ollut yleisen seurakuntatyön työryhmän viiden työntekijän lähiesimies. Hänen vastuunsa on pappien työnjaossa määritelty seuraavasti:

I kappalainen johtaa alla lähemmin määriteltyä yleistä seurakuntatoimintaa (pois lukien diakonia, nuorisotyö sekä jumalanpalveluselämä):

* yleisen seurakuntatyön toimintakalenteri
* yleisen seurakuntatyön vapaaehtoistoiminta
* seurakunnan pienryhmätoiminta
* seurakuntatapahtumat
* yhteiskunnallinen työ
* evankeliointi
* kristillinen kasvatus (pois lukien nuorisotyön työmuodot ja rippikoulu)
* seniorityö
* seurakunnan laitosvierailut (pois lukien koulut ja päiväkodit)
* seurakunnan hartauselämä
* lähetystyö
* viestintä
* sielunhoito
* seurakuntatyön työryhmän jäsenten henkilökohtaiset kehityskeskustelut
* johtamiensa työalojen laskujen hyväksyntä

Kappalainen toimii seurakuntapastoreiden, lähetyssihteerin sekä perhetyöntekijän lähiesimiehenä

Muut tehtävät:

* Seurakunnan ympäristövastaava

Kirkkoherra on neuvotellut yhdessä Seppo Riihimäen ja Lasse Mustosen kanssa tehtävänkuvien vaihdosta. Seppo Riihimäen vastuualueena on jatkossa hallintokappalaisen tehtävät ja Lasse Mustosen vastuualueena jumalanpalveluselämän johtaminen.

Nyt kaavailtu tehtävänkuva on uudenlainen, koska siinä yhdistyy sekä vastuu laajan työalan johtamisesta ja kehittämisestä että lähiesimiesvastuu. Tehtävän vaativuus kasvaa seurakuntatyön johtamiseen verrattuna. Lasse Mustosen aiemmassa tehtävänkuvassa on ollut mukana sekä yleisen seurakuntatyön työalojen johtaminen että työryhmän viiden jäsenen lähiesimiehisyys. Edellä mainittujen yleisen seurakuntatyön työalojen johtaminen on kuitenkin suurelta osin ollut työryhmän jäsenten johtamista, lähiesimiestyötä. Vastuu työn sisällöllisestä kehittämisestä on ollut kullakin seurakuntatyön työryhmän työntekijällä omalla työalallaan, ei kappalaisella. Jumalanpalveluselämän johtaminen sitä vastoin tuo kappalaiselle enemmän vastuuta myös oman laajan työalan sisällöllisestä kehittämisestä ja suunnittelusta.

Seurakunnassa uusi v. 2020 määritelty kasvatustyön kappalaisen tehtävänkuva muuttaa myös organisaatiorakennetta, lähiesimiehisyyksiä ja kappalaisten keskinäisiä vastuita. Seurakuntatyön työryhmä lakkaa olemasta. Kasvatustyön kappalainen tulee jatkossa olemaan lähetyssihteerin ja perhetyöntekijän lähiesimies. Seurakuntapastorien lähiesimiehisyys tulee jatkossa olemaan osa jumalanpalveluselämästä vastaavan kappalaisen tehtävänkuvaa. Jumalanpalveluselämän laajan työalavastuun lisäksi Lasse Mustonen johtaa jatkossa lähiesimiehenä kolmen seurakuntapastorin työtä, johon kuuluvat kunkin seurakuntapastorin omat vastuualueet. Lisäksi hänen vastuullaan tulevat olemaan ympäristövastaavan tehtävät sekä uutena laadun kehittämisen vastuuhenkilönä toimiminen (palautejärjestelmän vastuuhenkilö).

Jumalanpalveluselämää johtavan kappalaisen uusi tehtävänkuvaus on liitteenä SN 10.2.2021 liite 1 § 20.

Yleistä seurakuntatyötä johtavan kappalaisen palkkaus on ollut 602/50. Huomioiden jumalanpalveluselämää johtavan kappalaisen vastuu työalansa sisällöllisestä kehittämisestä ja sen lisäksi seurakuntapastoreiden lähiesimiehisyydestä on perusteltua määritellä palkkaus positioon 602/60:een.

Edellä esitelty jumalanpalveluselämää johtavan kappalaisen uusi tehtävänkuva ja vaativuuden arviointi on tarkoitus tulla voimaan 1.3.2021 lukien, jotta työ uuden vastuunjaon ja tehtävänkuvan pohjalta lähtee mahdollisimman pian käyntiin. Asia käsitellään seurakuntayhtymän palkkatyöryhmän kokouksessa 15.2.2021, ja aineisto tähän kokoukseen tulee toimittaa 1.2.2021 mennessä. Lopullisen palkan määrittelyn päättää yhteinen kirkkoneuvosto.

Käsittely: Kirkkoherra on saanut henkilöstöpäällikön kanssa keskustelussa lisätietoa aluetyötä johtavien kappalaisten vastuista, joiden mukainen palkkaus on 602/60 mukaan. Vertailussa käy ilmi, että aluekappalaisen tehtävä on kokonaisvastuiltaan vaativampi kuin jumalanpalveluselämää johtavan kappalaisen tehtävä. Tämän vuoksi kirkkoherra kertoi muuttaneensa palkkatyöryhmälle esitystään positioon 602/50. Kirkkoherra ilmoitti muuttavansa vastaavasti esitystään seurakuntaneuvostolle tämän mukaisesti.

Esitys Seurakuntaneuvosto merkitsee tiedoksi

* jumalanpalveluselämää johtavan kappalaisen uuden tehtävänkuvan sekä kirkkoherran palkkatyöryhmälle tekemän esityksen uudesta vaativuuden arvioinnista ja palkkauksesta (positio 602/60);
* että pastori Lasse Mustonen siirtyy tämän mukaisesti hoitamaan jumalanpalveluselämää johtavan kappalaisen tehtävää 1.3.2021 lukien;
* että seurakuntaneuvoston mahdollisesta eriävästä näkemyksestä ilmoitetaan palkkatyöryhmälle 10.2. 2021 heti seurakuntaneuvoston kokouksen jälkeen.

Kirkkoherran muutettu esitys:

 Seurakuntaneuvosto merkitsee tiedoksi

* jumalanpalveluselämää johtavan kappalaisen uuden tehtävänkuvan sekä kirkkoherran palkkatyöryhmälle tekemän esityksen uudesta vaativuuden arvioinnista ja palkkauksesta (positio 602/50);
* että pastori Lasse Mustonen siirtyy tämän mukaisesti hoitamaan jumalanpalveluselämää johtavan kappalaisen tehtävää 1.3.2021 lukien;
* että seurakuntaneuvoston mahdollisesta eriävästä näkemyksestä ilmoitetaan palkkatyöryhmälle 10.2. 2021 heti seurakuntaneuvoston kokouksen jälkeen.

Lava Jumalanpalveluselämää johtavan kappalaisen tehtävänkuvaa ja vaativuuden arviointia koskevalla päätöksellä ei ole Kirkkojärjestyksen 23. luvun 3 §:ssä tarkoitettuja lapsivaikutuksia.

Saa hakea muutosta oikaisuvaatimuksella.

Ilmoitus Seurakuntayhtymän palkkatyöryhmä, yhteinen kirkkoneuvosto, Lasse Mustonen

Päätös Hyväksyttiin kirkkoherran muuttaman esityksen mukaisesti.

Asian valmistelija ja lisätiedot:

 Kirkkoherra Tuomo Norvasuo, 040 3417 277, tuomo.norvasuo@evl.fi

**§ 21 Johtavan nuorisotyönohjaajan tehtävänkuva**

Seurakuntaneuvosto päätti kokouksessaan 2.9.2020 § 110 käynnistää muutosprosessin johtavan nuorisotyönohjaajan virka muuttamisesta nuorisotyönohjaajan viraksi ja nykyisen viranhaltijan Hannele Lundin siirtämisestä muutettuun virkaan. Kirkkoherra valtuutettiin käymään Hannele Lundin kanssa muutoksesta yhteistoimintaneuvottelut. Muutos kytkeytyi kasvatustyön kappalaisen uuteen tehtävänkuvaan, johon oli tarkoitus sisällyttää nuorisotyönohjaajien lähiesimiehisyys. Asiasta oli keskusteltu tätä ennen yhdessä jo pidempään. Asiaa käsiteltiin seurakuntaneuvoston kokouksessa 2.9.2021 seuraavasti:

*Seurakunnan työyhteisön organisaatiouudistuksessa toteutetaan muutos, jossa edellisessä kohdassa § 109 valitusta kasvatustyön kappalaisesta tulee seurakunnan kolmen nuorisotyönohjaajan, perhetyöntekijän ja lähetyssihteerin lähiesimies. Nuorisotyönohjaajien työnjohto on aiemmin tapahtunut niin, että yksi viroista on ollut johtavan, kaksi tavallisen nuorisotyönohjaajan virkaa. Johtava viranhaltija on toiminut kahden muun lähiesimiehenä. Muutos merkitsee sitä, että jatkossa seurakunnassa ei ole johtavaa nuorisotyönohjaajaa vaan kaikki kolme ovat tavallisia nuorisotyönohjaajia. Muutos vastaa nykyisen johtavan viranhaltijan omaa toivetta.*

*Turun ja Kaarinan seurakuntayhtymän yhteinen kirkkovaltuusto lakkautti syksyllä 2008 Martinseurakunnan seurakuntaneuvoston esityksestä nuorisotyönohjaajan viran ja perusti tilalle johtavan nuorisotyöntekijän viran (seurakuntaneuvoston esitys nuorisotyönohjaajan viran lakkauttamisesta SN 18.9.2008 § 160 ja johtavan viran perustamisesta SN 18.9.2008 § 161). Organisaatiomuutoksen mukaisesti johtavan nuorisotyönohjaajan virka tulee nyt muuttaa yhteisen kirkkovaltuuston päätöksellä nuorisotyönohjaajan viraksi.*

*Muutoksessa nykyinen johtava viranhaltija Hannele Lund siirretään toiseen virkaan (nuorisotyönohjaaja) kuin mihin hänet on alun perin valittu (johtava nuorisotyönohjaaja). Kirkkolaki määrittää perusteet, joilla siirto uuteen virkaan voi tapahtua ilman, että virkaa julistetaan uudelleen haettavaksi. KL 6:11 § kohdan 7 mukaan muutos on mahdollinen ilman viran julistamista haettavaksi, mikäli menettelyyn on muu erityisen painava syy. Viranhaltija ei irtisanoudu virastaan vaan hänet siirretään erisisältöiseen virkaan Erityisenä perusteena on toiminnan ja virkojen uudelleen järjestely.*

*Seuraava yhteisen kirkkovaltuuston kokous pidetään 22.10.2020.*

*Tähän kokoukseen tehdään nyt esitys johtavan nuorisotyönohjaajan viran muuttamisesta nuorisotyönohjaajan viraksi muuttuvin tehtävänkuvin ja palkkauksin. Ennen päätöstä pitää Hannele Lundin kanssa käydä kirkon yhteistoimintasopimuksen 4 §:n mukainen jatkuvan yhteistoiminnan välitön käsittely. Jos kasvatustyön kappalaiseksi valittu voi aloittaa viranhoidon jo 1.10.2020, tulee esimiehisyyden osalta mahdollisesti olla jonkinlainen siirtymävaihe.*

 *Esitys Seurakuntaneuvosto päättää*

1. *valtuuttaa kirkkoherran käymään johtavan nuorisotyön- ohjaajan Hannele Lundin kanssa kirkon yhteistoimintasopimuksen 4 §:n mukainen jatkuvan yhteistoiminnan välitön käsittely koskien hänen hoitamansa johtavan nuorisotyönohjaajan viran muuttamista nuorisotyönohjaajan viraksi;*
2. *esittää yhteiselle kirkkovaltuustolle esittelytekstissä mainituin perustein Martinseurakunnan johtavan nuorisotyönohjaajan viran muuttamista nuorisotyönohjaajan viraksi muuttuvin tehtävänkuvin ja palkkaeduin (palkkaus vaativuusryhmän 502 mukainen);*
3. *että syyskuun kokouksessa tehdään tarkennettu päätös esimiehisyyden mahdollisesta siirtymävaiheesta;*
4. *toteaa, että mikäli yhteistoimintasopimuksen 4 §:n mukaisessa jatkuvan yhteistoiminnan välittömässä käsittelyssä nousee esille asioita, jotka edellyttävät päätöksen täsmentämistä tms., asia käsitellään uudelleen syyskuun seurakuntaneuvoston kokouksessa.*

*Lapsivaikutusten arviointi: Päätöksellä on Kirkkojärjestyksen 23. luvun 3 §:ssä tarkoitettuja lapsivaikutuksia, koska virkaa koskeva muutos vapauttaa enemmän resursseja nuorten parissa tehtävään toiminnalliseen työhön.*

*Saa hakea muutosta oikaisuvaatimuksella.*

*Ilmoitus Hannele Lund, hallintovirasto*

 *Päätös Esityksen mukaan*

Seurakuntaneuvosto 10.2.2021 § 21:

Ensimmäisessä neuvottelussa 16.9.2020 kävi kuitenkin selväksi, että Hannele Lundin näkemys kasvatustyön kappalaisen viran sisällöstä oli toinen kuin minkä seurakuntaneuvosto kirkkoherran esityksestä rekrytoinnin osalta päätti. Tämän vuoksi hän ei kasvatustyön kappalaisen tehtävänkuvan huomioiden ollut valmis jatkamaan omaa virkaansa koskevaa muutosprosessia. Hän totesi, ettei yhteistoimintaneuvottelujen jatkolle tältä pohjalta ollut edellytyksiä ja että neuvotteluja voidaan jatkaa vasta sen jälkeen kun kasvatustyön kappalaisen ja johtavan nuorisotyönohjaajan tehtävänkuvat käydään yhdessä läpi. Hannele Lund tiivisti näkemyksensä seuraavasti:

*"Kasvatuksen kappalaisen tehtäväkuva on rekrytoinnissa määritelty sellaiseksi, että se ei mahdollista nuorisotyön johtamistehtävien ja rippikouluvastaavan tehtävien hoitamista. Nuorisotyötä ei myöskään voi johtaa, jos tehtävänkuvaan ei kuulu myös nuorisotyön tekeminen. Lisäksi rekrytoinnissa ei ole haettu virkaan henkilöä, jolla olisi koulutusta ja perehtyneisyyttä näihin työaloihin. Rippikoulutyöstä ei voi vastata ilman mitään koulutusta ja perehtyneisyyttä rippikoulutyön kehittämiseen. Virkaan ei siis lainkaan ole haettu henkilöä niillä kriteereillä, jotka ovat edellytyksiä sille, että voisi näitä em. vastuita hoitaa."*

Kirkkoherra on käynyt kasvatustyön kappalaisen Saara Palmusen sekä Hannele Lundin kanssa yksityiskohtaisesti läpi kummankin tehtävänkuvat. Keskusteluissa on arvioitu sitä, minkälaiset tehtävänkuvien muutokset olisivat johtavan nuorisotyönohjaajan ja kasvatustyön kappalaisen yhteistyön näkökulmasta mahdollisia ja perusteltuja. Prosessin aikana on samalla selkeästi nähty tässä tilanteessa perustelluksi säilyttää johtavan nuorisotyönohjaajan virka. Nuoriso- ja rippikoulutyön johtaminen sekä nuorisotyönohjaajien lähiesimiehisyys säilyisi jatkossakin johtavan nuorisotyönohjaajan tehtävänä. Kasvatustyön kappalainen toimisi tulevaisuudessa johtavan nuorisotyönohjaajan työparina tämän hoitaessa rippikouluvastaavan tehtäviä, ollen mukana nuoriso- ja rippikoulutyön suunnitteluprosessissa, tuoden työalojen suunnitteluun teologin näkökulmia sekä olemalla pappina mukana nuorisotyössä silloin kun on tarve papin työpanokselle (esim. raamattuopetus, jumalanpalveluselämä) Kasvatustyön kappalaisen tehtävänkuva esitellään yksityiskohtaisemmin kohdassa § 22.

Kirkkoherra on 31.1.2021 käynyt Hannele Lundin kanssa keskustelun hänen tehtävänkuvastaan ja yhteistoimintaneuvottelujen päättämisestä. Kirkkoherra toi esille näkemyksensä, jonka mukaan johtavan nuorisotyönohjaajan viran muutosprosessia ei ole perusteltua jatkaa. Samassa yhteydessä käytiin läpi ja allekirjoitettiin johtavan nuorisotyönohjaajan täsmennetty tehtävänkuva. Tehtävänkuvan ja vaativuuden arvioinnin pohjalta johtavan nuorisotyönohjaajan palkkaus säilyy nykyisellään (vaativuusryhmä 502/30).

Johtavan nuorisotyönohjaajan täsmennetty tehtävänkuva on liitteenä SN 10.2.2021 liite 1 § 21.

Esitys Seurakuntaneuvosto päättää, ettei johtavan nuorisotyönohjaajan virkaa syyskuussa 2020 käynnistetyn yhteistoimintamenettelyn pohjalta esitetä muutettavaksi nuorisotyönohjaajan viraksi vaan se säilytetään nykyisellään.

 Seurakuntaneuvosto merkitsee tiedoksi johtavan nuorisotyönohjaajan täsmennetyn tehtävänkuvan ja palkkauksen säilymisen nykyisellään (503/20).

Lava Johtavan nuorisotyönohjaajan viran säilyttämisellä nykyisellään on Kirkkojärjestyksen 23. luvun 3 §:ssä tarkoitettuja lapsivaikutuksia.

 Saa hakea muutosta oikaisuvaatimuksella.

Ilmoitus Seurakuntayhtymän palkkatyöryhmä, Hannele Lund.

Päätös Hyväksyttiin esityksen mukaan.

Asian valmistelija ja lisätiedot:

 Kirkkoherra Tuomo Norvasuo, 040 3417 277, tuomo.norvasuo@evl.fi

**§ 22 Kasvatustyön kappalaisen tehtävän vaativuuden arviointi ja palkantarkistus**

Martinseurakunnassa on kolme kappalaisen virkaa. Virkojen vastuualueina ovat kymmenisen vuotta olleet hallintokappalaisen, jumalanpalveluselämää johtavan kappalaisen sekä yleistä seurakuntatyötä johtavan kappalaisen tehtävät. Jumalanpalveluselämää johtavalla kappalaisella on ollut työalan johtamis- ja kehittämisvastuu ilman lähiesimiehisyyttä. Yleistä seurakuntatyötä johtavan kappalaisen tehtävään on sisältynyt seurakuntatyön työryhmän työntekijöiden lähiesimiehisyys (lähetyssihteeri, perhetyöntekijä sekä kolme seurakuntapastoria). Jatkossa seurakunnassa tulee olemaan hallintokappalainen, jumalanpalveluselämää johtava kappalainen sekä kasvatustyön kappalainen.

Palkkausjärjestelmän muuttuessa v. 2007 kappalaiset sijoitettiin vaativuusryhmään 602. Kappalaisten tehtävät ja johtamisvastuut vaihtelevat seurakuntien kesken ja myös yhden seurakunnan sisällä. Tämän vuoksi vaativuusryhmän sisälle määriteltiin positiot, joiden mukaan palkkaus kussakin kappalaisen tehtävässä määritellään. Työalaa johtavien kappalaisten ja myös hallintokappalaisten palkkaus määriteltiin position 602/40 mukaan lähiesimiesvastuussa olevien kappalaisten puolestaan positioon 602/50. Lisäksi määriteltiin aluetyötä johtavan kappalaisen (käytännössä Maarian seurakunta) palkkaus positioon 602/60. Kirkkoherran käsityksen mukaan on mahdollista, että yhtymän eri seurakuntien samojen tehtävänimikkeiden, esim. hallintokappalaisen tehtävänkuvissa on keskinäisiä sisällöllisiä erovaisuuksia, mikä tuo vaativuuden arviointiin omat haasteensa.

Seurakuntaneuvosto julisti kokouksessaan 10.6.2020 haettavaksi kasvatustyön kappalaisen viran, jonka tehtävänkuva on seurakunnassa uusi.

Kasvatustyön kappalaisen viran hakuilmoitus on liitteenä SN 10.2.2021 liite 1 § 22.

Viran tehtävänkuvaan sisällytettiin rekrytoinnissa nuorisotyönohjaajien, lähetyssihteerin ja perhetyöntekijän lähiesimiehisyys, rippikouluvastaavan tehtävät sekä kasvatuksen moniammatillisen tiimin vetäminen. Edellisessä kohdassa (§ 22) todettiin, ettei esitystä johtavan nuorisotyönohjaajan viran muuttamisesta nuorisotyönohjaajan viraksi kuitenkaan ole käytyjen yhteistoimintaneuvotteluiden pohjalta perusteltua jatkaa. Nuorisotyönohjaajien lähiesimiehisyys tulee siten jatkossakin sisältymään johtavan nuorisotyönohjaajan tehtävänkuvaan. Tämän pohjalta kasvatustyön kappalaisen tehtävään kuulusi lähetyssihteerin ja perhetyöntekijän lähiesimiehisyys. Rippikouluvastaavan tehtävät sen sijaan sisältyvät edelleen johtavan nuorisotyönohjaajan virkaan, ja kasvatustyön kappalaisen rooli olisi toimia rippikouluvastaavan työparina.

Kasvatustyön kappalaisen tehtävänkuva on liitteenä SN 10.2.2021 liite 2 § 22.

Kuten edellä todettiin, lähiesimiesvastuuta sisältävissä kappalaisen tehtävissä palkkaus on lähtökohtaisesti määritelty positioon 602/50, mikä on perusteltua myös kasvatustyön kappalaisen virassa. Saara Palmunen on aloittanut kappalaisen virassa 1.11.2020. Koska Kasvatustyön kappalaisen ja johtavan nuorisotyönohjaajan tehtävänkuvien keskinäinen läpikäyminen oli vielä kesken, hänelle palkkauksensa määriteltiin aluksi positioon 602/40. Kirkkoherra on tehtävänkuvan allekirjoittamisen yhteydessä keskustellut tehtävän vaativuuden arvioinnista. Saara Palmusen kanssa on sovittu, että on selkää esittää palkan maksu 602/50:n mukaan aloitettavaksi 1.3.2021 lukien kun tehtävänkuva on virallisesti käsitelty.

Esitys Seurakuntaneuvosto merkitsee tiedoksi

* kasvatustyön kappalaisen uuden tehtävänkuvan sekä kirkkoherran palkkatyöryhmälle tekemän esityksen uudesta vaativuuden arvioinnista ja palkkauksesta (positio 602/50) 1.3.2021 lukien;
* että seurakuntaneuvoston mahdollisesta eriävästä näkemyksestä ilmoitetaan palkkatyöryhmälle 10.2. 2021 heti seurakuntaneuvoston kokouksen jälkeen.

Lava Kasvatustyön kappalaisen tehtävänkuvaa ja vaativuuden arviointia koskevalla päätöksellä on Kirkkojärjestyksen 23. luvun 3 §:ssä tarkoitettuja lapsivaikutuksia, koska tehtävä tuo lisäresurssia seurakunnan lasten ja nuorten parissa tehtävään kasvatustyöhön.

Saa hakea muutosta oikaisuvaatimuksella.

Ilmoitus Seurakuntayhtymän palkkatyöryhmä, yhteinen kirkkoneuvosto, Saara Palmunen

Päätös Hyväksyttiin esityksen mukaan.

Asian valmistelija ja lisätiedot:

 Kirkkoherra Tuomo Norvasuo, 040 3417 277, tuomo.norvasuo@evl.fi

**§ 23 Stipendit ala- ja yläkoulujen luokille**

Martinseurakunta haluaa juhlavuonna (Martinseurakunta 100v) tukea alueellaan asuvia koululaisia ja kannustaa lapsia noudattamaan kouluyhteisössään kultaista sääntöä. Jeesus sanoo vuorisaarnassa ”Kaikki, minkä tahdotte ihmisten tekevän teille, tehkää se heille.” (Matt 7:12)

Martinseurakunnan alueella toimii seuraavat koulut:

* Luostarivuoren koulu Martin yksikkö (vuosiluokat 1-6, kolme rinnakkaisluokkaa)
* Vähä-Heikkilän koulu Vähä-Heikkilän yksikkö (vuosiluokat 1-6, kolme rinnakkaisluokkaa)
* Vähä-Heikkilän koulu Uittamon yksikkö (vuosiluokat 1-4)
* Syvälahden koulu (vuosiluokat 1-9, luokkajako erilainen kuin muissa kouluissa)
* Wäinö Aaltosen koulu (vuosiluokat 1-6, kolme rinnakkaisluokkaa)
* Haarlan koulu (vuosiluokat 1-6, kahdesta kolmeen rinnakkaisluokkaa)
* Katariinan koulu Urheilupuiston yksikkö (ent. Samppalinnan koulu)
* Puropellon koulu (vuosiluokat 7-9)
* Steinerkoulu (vuosiluokat 1-9)

Syvälahden yhtenäiskoulussa nuoremmat oppilaat opiskelevat kolmessa kotikorttelissa, joissa opiskelee noin 75 oppilasta ja vuosittain noin puolet oppilaista vaihtaa seuraavaan kotikortteliin. Korttelin palkitseminen keväällä tarkoittaisi, että syksyllä oppilaat ovat jo vaihtuneet. Syvälahden yhtenäiskoulussa perinteinen luokkajako alkaa vasta 7. vuosiluokalta. Seitsemännelle vuosiluokalle kouluun tulee oppilaita muista kouluista ja ryhmät jaetaan uudestaan. Näin ollen juuri tuossa vaiheessa peruskoulua stipendi ryhmähengen rakentamisesta, toisten huomioon ottamisesta ja yhteisvastuun kasvattamisesta koetaan merkitykselliseksi.

Koulu päättää mille luokalle stipendi osoitetaan. Stipendi ojennetaan kevätjuhlassa, joten raha jää käytettäväksi vasta seuraavana syksynä. Koulu ilmoittaa stipendin saajan seurakunnan yhteyshenkilölle 21.5.2021 mennessä

Kirkkoherran esitys: Seurakuntaneuvosto päättää, että

1. Stipendit suuruudeltaan 100 € annetaan Luostarinvuoren koulun Martin yksikön, Vähä-Heikkilän koulun, Wäinö Aaltosen koulun, Haarlan koulun, Syvälahden koulun, Puropellon koulun ja Turun Steinerkoulun jaettavaksi valitsemalleen luokalle, joka kouluarjessa noudattaa kultaista sääntöä.
2. Stipendi suuruudeltaan 20€ annetaan Katariinan koulun Urheilupuiston yksikön oppilaalle, joka kouluarjessa noudattaa kultaista sääntöä.

Stipendin saajan valintaperusteeksi kouluille osoitetaan ns. kultaisen säännön osaava noudattaminen: ”Kaikki, minkä tahdotte ihmisten tekevän teille, tehkää se heille.” (Matt 7:12)

Stipendit maksetaan alakoulutyön kustannuspaikalta.

Lava: Ala- ja yläkouluilla jaettavia stipendejä koskevalla päätöksellä on Kirkkojärjestyksen 23 luvun 3 §:ssä tarkoitettuja lapsivaikutuksia. Tahdomme tukea lapsia ja nuoria heidän arjessaan.

 Saa hakea muutosta oikaisuvaatimuksella.

Ilmoitus: Esityksessä mainitit ala- ja yläkoulut, taloustoimisto, Saara Palmunen.

Asian valmistelija ja lisätiedot:

Kappalainen Saara Palmunen, saara.palmunen@evl.fi, p. 040 341 767

Päätös: 1. Stipendit suuruudeltaan 100 € annetaan Luostarinvuoren koulun Martin yksikön, Vähä-Heikkilän koulun, Wäinö Aaltosen koulun, Haarlan koulun, Syvälahden koulun, Puropellon koulun ja Turun Steinerkoulun jaettavaksi valitsemalleen luokalle *tai muulle oppilasryhmälle,* joka kouluarjessa noudattaa kultaista sääntöä.

2.Stipendi suuruudeltaan 20€ annetaan Katariinan koulun Urheilupuiston yksikön oppilaalle, joka kouluarjessa noudattaa kultaista sääntöä.

Stipendin saajan valintaperusteeksi kouluille osoitetaan ns. kultaisen säännön osaava noudattaminen: ”Kaikki, minkä tahdotte ihmisten tekevän teille, tehkää se heille.” (Matt 7:12).

**§ 24 Henri Kirkasen anomus striimauslaitteiston täydennyksestä**

Viestintäsihteeri Henri Kirkanen on toimittanut seurakuntaneuvostolle seuraavan anomuksen striimauskaluston täydentämistä:

*”LAITTEISTOHANKINTA-ANOMUS MARTINSEURAKUNNAN SEURAKUNTA-NEUVOSTOLLE*

*Kohteliaimmin anomme seurakuntaneuvostolta upeasti alkaneen live- ja videotuotantomme elävöittämiseksi avustusta yhden lisäkameran hankintaa varten kalustoomme. Anomme myös äänen laadun parantamiseksi alla lueteltuja tarvikkeita taataksemme korkealuokkaisen videotuotannon jatkumisen ja kehittämisen seurakunnassamme. Kamerat ja laitteet ovat koko henkilöstön käytössä tarvittaessa mitä erilaisimpiin tuotantoihin nyt ja tulevaisuudessa.*

*HANKINTALISTA (Mistä hankitaan ja miksi / mihin tarpeeseen / kilpailutukset / tarkemmat perusteet?)*

* *Canon XA55 4k videokamera 2900€*
* *Benro KH25N kamerajalusta videopäällä 170€*
* *Yamaha MG12 XU mikseri 349€ Tenba Cinepro 16 videokameralaukku 200€*
* *Denon wireless audiolähetin/vastaanotin setti 260€*
* *6 x Sommer Mikrofonikaapeli SC-Source MKII Highflex 15m á 40€ 240€ (yht.)*
* *4 x Sennheiser E835 S Bundle (mikrofoni+jalusta) 356€ (yht.)*
* *Lewitt LCT 040 Stereo Bundle (stereokondensaattorimikrofonipari) 209€*

*Kaikki hankinnat yhteensä 4684€*

*Henri Kirkanen Viestintäsihteeri ja kalustovastaava Turun Martinseurakunta*

Martinseurakunta on striimannut v. 2020 maaliskuun lopulta lähtien kaikki jumalapalvelukset Striimauksesta on siten muotoutunut osa seurakunnan jumalanpalveluselämän toteuttamista ja seurakuntalaisten tavoittamista.

Tällä hetkellä kalustoon kuuluu kaksi kameraa, joiden avulla striimaus saadaan kyllä hoidettua. Striimausta vaivaa kuitenkin tietty staattisuus, jota on kahdella kameralla kuvattaessa vaikeaa rikkoa. Kolmas kamera antaisi uusia mahdollisuuksia käyttää striimauksessa useampia kuvakulmia.

Striimaajan ei ole käytännössä mahdollista kesken striimauksen käydä vaihtelemassa kameroiden sijaintia. Kolmas kamera ja sen antama kuvakulma parantaisi striimauksen visuaalista ilmaisua. Tämä on tärkeää huomioida, koska osallistuminen jumalanpalvelukseen striimin kautta on kokemuksena joka tapauksessa toinen kuin paikan päällä. Elävyyden lisääminen lisää myös seurattavuutta ja mahdollistaa paremmin kuvallisen kerronnan. Esimerkiksi kanttorista voisi tehdä leikkauksen suoraan pappiin eikä tarvitse käydä laajan kuvan kautta samalla kun toinen kamera vaihtaa kohdetta.  Kolmas kamera olisi myös samalla turvallisuustekijä, jos joku kameroista sattuisi kuvaustilanteessa menemään epäkuntoon.

Hankintojen hinnat on saatu listahintoja vertailemalla.

Khran esitys: Seurakuntaneuvosto päättää myöntää 4.700 € määrärahan striimauskaluston täydentämiseen esittelyn mukaan.

Hankinnat maksetaan seurakuntaneuvoston kustannuspaikalta.

Lava: Striimauskaluston täydentämistä koskevalla päätöksellä ei ole Kirkkojärjestyksen 23 luvun 3 §:ssä tarkoitettuja lapsivaikutuksia.

 Saa hakea muutosta oikaisuvaatimuksella.

Ilmoitus: Henri Kirkanen

Asian valmistelija ja lisätiedot:

kirkkoherra Tuomo Norvasuo, tuomo.norvasuo@evl.fi, p. 040 341 7277.

Päätös: Asia päätettiin palauttaa uuteen valmisteluun kilpailuttamalla hankinnat useammalla jälleenmyyjällä koko paketista.

**§ 25 Ulkopuolisen striimaajan käyttö seurakunnan pääjumalanpalveluksessa**

Vuoden 2020 maaliskuusta lähtien pääjumalanpalvelusten striimaajana on toiminut Aleksi Telilä, jolle on maksettu erillinen korvaus (n. 100 €/striimauskerta). Hän on työntekijöiden pyynnöstä striimannut myös muita seurakunnan tilaisuuksia. Seurakuntaneuvosto käsitteli asiaa viiimeksi kokouksessaan 2.9.2020 § 112 seuraavasti:

*Martinseurakunta on jatkanut keväällä koronaepidemian vuoksi aloitettua jumalanpalvelusten ja konserttien striimaamista, vaikka seurakuntalaiset ovat voineet osallistua paikan päällä tilaisuuksiin. Tälle on ollut selkeästi kysyntää. Striimauksia on hoitanut opiskelija Aleksi Telilä. Ajatuksena on ollut saada työyhteisön sisältä koulutettua muutamia työntekijöitä vastuuhenkilöiksi jatkossa, mutta kesäaika ja syksyn alku erilaisine muutoksineen on toiminnallisesti haastavaa.*

*Kirkkoherra pitää perusteltuna sitä, että Aleksi Telilä palkattaisiin tehtävään vuoden 2020 loppuun saakka. Tämä antaisi hyvin pelivaraa henkilökunnan kouluttamiseen. Aleksi Telilä on ilmoittanut, että hän voi tarvittaessa toimia työntekijöiden kouluttajana. Koulutuksessa voitaisiin käyttää ”kisälli-oppipoika” -menetelmää, jolloin koulutettavat työntekijät voisivat tehdä ensimmäisiä striimauksia Aleksi Telilän ollessa mukana seuraamassa ja tarpeen mukaan opastamassa.*

*Esitys Seurakuntaneuvosto päättää, että Aleksi Telilää voidaan käyttää korvausta vastaan jumalanpalvelusten striimaajana ja työntekijöiden kouluttajana 31.12.2020 asti. Kokonaisarvio kustannuksista on n. 2.000 € suuruusluokkaa ja kulut maksetaan seurakuntaneuvoston kustannuspaikalta 1032900810.*

*Lapsivaikutusten arviointi: Päätöksellä ei ole Kirkkojärjestyksen 23. luvun 3 §:ssä tarkoitettuja lapsivaikutuksia.*

*Saa hakea muutosta oikaisuvaatimuksella.*

*Ilmoitus Aleksi Telilälle ja Henri Kirkaselle.*

*Päätös Esityksen mukaan sillä lisäyksellä, että konfirmaatioiden striimaus saattaa nostaa kokonaiskustannuksia n. 3000 euroon.*

Seurakuntaneuvosto 10.2.2021 § 25:

 Muutamat seurakunnan työntekijät ovat opetelleet ja myös työssään käyttäneet Martinkirkon striimauskalustoa mm. nuoriso- ja rippikoulutyön tilaisuuksissa. Kirkkoherran arvion mukaan pääjumalanpalvelusten striimauksessa ulkopuolinen ammattiapu on kuitenkin myös jatkossa perusteltu. Striimauskaluston käytön opettelu vaatii muun työn ohessa työyhteisössä aikaa. Jokaviikkoinen striimaus sunnuntaisin on myös työvoiman käytön suhteen haastavaa. Aleksi Telilä on pääsääntöisesti käytettävissä helmi-toukokuussa striimaukseen jumalanpalveluksissa, ja poissa ollessaan hän on luvannut hankkia tehtävään sijaisen. Aleksi Telilää on myös tarvittaessa käytetty teknisenä tukena itse striimattaessa. Kirkkoherra on sopinut hänen kanssaan siitä, että myös tästä neuvontatuesta on kohtuullista maksaa hänelle korvaus esim. 40 €/tunti korvauksen pohjalta.

Khran esitys: Seurakuntaneuvosto päättää myöntää 2.500 € lisämäärärahan ulkopuoliseen striimausapuun Martinkirkon jumalanpalvelusten osalta esittelyssä mainituin perustein.

Kulut maksetaan seurakuntaneuvoston kustannuspaikalta.

Lava: Striimausapuun myönnettävällä määrärahaa koskevalla päätöksellä ei ole Kirkkojärjestyksen 23. luvun 3 §:ssä tarkoitettuja lapsivaikutuksia.

 Saa hakea muutosta oikaisuvaatimuksella.

Ilmoitus: Aleksi Telilä

Asian valmistelija ja lisätiedot:

kirkkoherra Tuomo Norvasuo, tuomo.norvasuo@evl.fi, p. 040 341 7277.

Päätös:Hyväksyttiin esityksen mukaan.

**§ 26 Vuoden 2020 toiminta-arvio**

Seurakuntaneuvosto hyväksyy alkuvuodesta edellisen vuoden koko seurakuntaa koskevan toiminta-arvion, jossa arvioidaan toimintasuunnitelman tavoitteiden toteutumista.

Toiminta-arvio on liitteenä SN 10.2.2021 liite 1 § 26.

Osa toiminta-arvion tavoitteista on toteutunut suunnitelman mukaisesti. Työn sisällöllinen kehittäminen on kuitenkin v. 2020 aikana ollut haastavaa ja työ keskittynyt koronavuoden erityistarpeisiin. Varsinkin koronan alkuvaiheessa jouduttiin opettelemaan uusia teknisiä tapoja työn toteuttamiseen ja seurakuntalaisten tavoittamiseen. Tämä on kysynyt henkilöstöltä aikaa, voimia ja venymistä uudessa ja ennakoimattomassa tilanteessa. Tämän vuoksi kaikkea alun perin kaavailtua toiminnan sisällöllistä kehittämistä ei ole tapahtunut siinä määrin kuin on suunniteltu. Moniammatillisten tiimien työskentely on kuitenkin käynnistynyt hyvin. Tiimien yksi teema syksyllä on ollut ”Työntekijät ja seurakuntalaiset yhdessä suunnittelemassa ja toteuttamassa toimintaa”, jossa on tehty konkreettisia suunnitelmia vapaaehtoisten kanssa työn tekemiseen. Työskentely on poikinut konkreettisia tapoja lähteä vahvistamaan tätä tavoitetta ja sitä jatketaan edelleen. Perhelähtöisen työotteen kehittäminen ei sen sijaan ole toteutunut.

Khran esitys: Seurakuntaneuvosto hyväksyy liitteenä SN 10.2.2021 liite 1 § 26 olevan toiminta-arvion vuodelta 2020.

 Ei saa hakea muutosta oikaisuvaatimuksella.

Lava: Toiminta-arvion hyväksymisellä ei ole Kirkkojärjestyksen 23. luvun 3 §:ssä tarkoitettuja lapsivaikutuksia.

Asian valmistelija ja lisätiedot:

kirkkoherra Tuomo Norvasuo, tuomo.norvasuo@evl.fi, p. 040 341 7277.

Päätös: Hyväksyttiin esityksen mukaan. Lisäksi seurakuntaneuvosto totesi, että seurantaa on jatkossa hyvä tehdä toimintavuoden aikana, ja pitkien virkavapaiden aikana vastuut on jaettava uudelleen niin, että toimintavuodelle asetetut tavoitteet täyttyisivät entistä paremmin.

**§ 27 Avustusten jakaminen lähetystyölle Martelinin testamenttirahastosta**

Lähetystyön johtokunta on käsitellyt asiaa kokouksessaan 3.2.2021 § 5 seuraavasti:

*Eila Martelin, joka on kuollut 9.9.2011, oli 19.6.2006 tehnyt testamentin, jossa on useita saajia. Eila Martelin on jättänyt Turun Martinseurakunnan lähetystyön jaettavaksi ulkolähetystyölle n. 75.000€.*

*Lähetystyön johtokunta on kokouksessaan 22.2.2012 esittänyt seurakuntaneuvostolle, että testamenttivarat jaetaan seuraavasti;*

*Lähetystyön johtokunta ehdottaa seurakuntaneuvostolle, että toistaiseksi toimisimme siten, että summa 75.000€ jaetaan kymmenelle vuodelle tasan, eli 7.500 € / vuosi (tästä summasta yli jääneet varat jäisivät viimeiselle, eli kymmenennelle vuodelle lahjoitettavaksi). Tämä 7.500€ jaetaan tasan niiden lähetysjärjestöjen ulkomaiselle työlle, keiden kanssa Martinseurakunnalla on nimikkosopimus. Martinseurakunnalla on tällä hetkellä neljä sopimusta, Suomen Lähetysseuran, Lähetysyhdistys Kylväjän, Suomen Kansanlähetyksen ja Medialähetysjärjestö Sanansaattajien kanssa. Tällöin lahjoitus olisi 1.875€ / vuosi.*

*Seurakuntaneuvosto hyväksyi kokouksessaan lähetystyön johtokunnan esityksen.*

*Esitys Lähetystyön johtokunta esittää seurakuntaneuvostolle, että vuoden 2021 Eila Martelinin testamenttiosuus jaetaan lähetysjärjestöille edellisten vuosien tapaan.*

*Päätös Lähetystyön johtokunta esittää seurakuntaneuvostolle, että Martelinin testamentti jaetaan siten, että Lähetysyhdistys Kylväjä, Suomen Kansanlähetys ja Medialähetysjärjestö Sanansaattajat saavat 2500,00€. Suomen Lähetysseuran toiminta ei ole toteutunut parhaalla mahdollisella tavalla. Lähetysseuran työ on kokonaisuudessaan painottunut viime vuosina enemmän kehitysyhteistyöhön kuin lähetystyöhön. Tästä syystä johtokunta ei suosita Martlinin testamenttiavustusta Suomen Lähetysseuralle. Tämä ratkaisu ei ole kritiikkiä Martinseurakunnan voimassa olevia sopimuksia vastaan*.

 Seurakuntaneuvosto 10.2.2021 § 27:

Seurakuntaneuvosto on linjannut Eila Martelinin testamenttirahaston varojen jakoperiaatteet jo v. 2012 johtokunnan esityksestä valmistelussa esitellyllä tavalla. Lähtökohtana on ollut varojen jakaminen vuosittain kaikille niille lähetysjärjestöille, joiden kanssa Martinseurakunnalla on olemassa nimikkosopimus. Tästä linjauksesta tulee edelleen pitää kiinni eikä johtokunnan tekemää esitystä v. 2021 jakoperusteiden muuttamisesta ole perusteltua sen nojalla hyväksyä. Johtokunta voi halutessaan tehdä seurakuntaneuvostolle muutosesityksen nimikkosopimuksiin. Johtokunnan kriittinen näkemys yhden lähetysjärjestön toiminnasta ei kuitenkaan sellaisenaan ole riittävä peruste Martelinin testamenttivarojen hyväksytyistä jakoperusteista poikkeamiseen.

Khran esitys:

Seurakuntaneuvosto päättää jakaa avustussumman 7.500 € Martelinin testamenttirahastosta tasapuolisesti kaikille kirkon lähetysjärjestöille, joiden kanssa sillä on voimassa oleva nimikkosopimus. Jokaiselle järjestölle maksetaan tämän mukaisesti 1.875 €.

Lava: Avustusten myöntämisellä Martelinin testamenttirahastosta ei ole Kirkkojärjestyksen 23. luvun 3 §:ssä tarkoitettuja lapsivaikutuksia.

 Saa hakea muutosta oikaisuvaatimuksella.

Ilmoitus: Mirja Metso, lähetystyön johtokunta

Asian valmistelija ja lisätiedot:

kirkkoherra Tuomo Norvasuo, tuomo.norvasuo@evl.fi, p. 040 341 7277

Päätös: Hyväksyttiin esityksen mukaan.

## § 28 Jäsenten esille ottamat asiat

Esitys: Käsitellään jäsenten esille ottamat asiat.

Lava: Jäsenten esille ottamien asioiden osalta Kirkkojärjestyksen 23. luvun 3 §:ssä tarkoitetut

 lapsivaikutukset arvioidaan mahdollisen jatkovalmistelun yhteydessä.

 Ei saa hakea muutosta oikaisuvaatimuksella.

Päätös: Seppo Muurinen kehotti kirkkoherraa käymään työyhteisössä läpi ja analysoimaan seurakunnan jäsenmäärän laskuun vaikuttaneet syyt v. 2020.

 Pekka Saarela kiitti ehtoollismahdollisuuden järjestämisestä Martinkirkossa pitkän odotuksen jälkeen.

## § 29 Muutoksen haku

Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan, liite 1 § 11.

## § 30 Kokouksen päättäminen

 Puheenjohtaja päätti kokouksen klo 19.45.

Pöytäkirjan vakuudeksi Turussa 10.2.2021:

Tuomo Norvasuo

puheenjohtaja sihteeri

Olemme tarkastaneet pöytäkirjan §§ 13 – 30 ja todenneet sen kokouksen kulun mukaiseksi:

Markku Liitola, pöytäkirjantarkastaja

Hannele Mustonen, pöytäkirjantarkastaja

##